Јула 1941. године активно је учествовао у организовању и првим акцијама током Тринаестојулског устанка. Још у првим устаничким данима, запажен је као изузетно храбар борац. Налазио се међу 3.500 добровољаца из Црногорског НОП одреда за операције у Санџаку, који су 1. децембра 1941. године извршили напад на Пљевља. На дан формирања Прве пролетерске ударне бригаде, 21. децембра 1941. године, постао је борац Ловћенског батаљона. Зједно са бригадом, учествовао је у многим борбама у источној Босни, почетком 1942. године: на Медвеђи, код Рогатице, Гласинца, Подроманије, Видрића, Средњег, Округлице и планине Звијезде.